O Lago Assal (Xibutí) é o lago máis salino fóra da Antártida
Un **lago hipersalino** é un corpo de auga pechado que contén concentracións altas de cloruro sódico ou outros sales, con niveis salinos que sobrepasasn os da auga de mar (3,5%, é dicir, 35 g/L). Nestes ambientes de alta salinidade poden prosperar microbios e crustáceos especializados pero son augas hostís para a maioría das formas de vida. Algunhas desas especies entran en estado dormente cando se desecan, e algunhas especies crese que sobreviviron durante 250 millóns de anos. A auga dos lagos hipersalinos ten unha gran flotabilidade debido ao alto contido de sal.

Exemplos
--------

O corpo de auga máis salgada do mundo é a lagoa Don Juan, situada nos Vales secos de McMurdo da Antártida. O seu volume é duns 3 000 m3, pero está cambiando constantemente. A lagoa de Don Juan ten un nivel de salinidade dun 44%, (é dicir, é 12 veces máis salgada que a auga de mar). A súa alta salinidade impide que se conxele incluso con temperaturas polares de -50 °C. Hai grandes lagos hipersalinos neses vales antárticos, como o lago Vanda cunha salinidade do 35% (é dicir, 10 veces maior que a do océano). Están cubertos de xeo en inverno.

Fóra da Antártida o lago máis salino é o lago Assal de Xibutí, que ten unha salinidade do 34,8% (unhas 10 veces a do océano). Probablemente os lagos hipersalinos máis coñecidos son o mar Morto (34,2% de salinidade en 2010) e o Gran Lago Salgado (do 5 ao 27% de salinidade variable). O mar Morto que separa Israel de Cisxordania, é o lago hipersalino situado máis por debaixo do nivel do mar e a lagoa Araruama é o lago hipersalino máis grande do mundo. O Gran Lago Salgado, situado en Utah, aínda que ten o triplo da superficie do mar Morto, ten pouca profundidade e experimenta fortes flutuacións do seu nivel, maiores que as do mar Morto. Nos seus niveis menores rexistrados, aproxímase a 7,7 veces a salinidade do mar, pero cando o seu nivel é alto, a súa salinidade baixa a só un pouco máis que a salinidade mariña.

Os lagos hipersalinos encóntranse en todos os continentes, especialmente en rexións áridas e semiáridas.

Notas
-----

1. ↑  Hammer, Ulrich T. (1986). *Saline lake ecosystems of the world*. Springer. ISBN 90-6193-535-0.
2. ↑  Vreeland, R.H.; Rosenzweig, W.D. & Powers, D.W. (2000). "Isolation of a 250 million-year-old halotolerant bacterium from a primary salt crystal". *Nature* **407** (6806): 897–900. PMID 11057666. doi:10.1038/35038060.
3. 1 2  Marion, G.M. (1997). "A theoretical evaluation of mineral stability in Don Juan Pond, Wright Valley, Victoria Land". *Antarctic Science* **9**: 92–99. doi:10.1017/S0954102097000114.
4. ↑  Quinn, Joyce A.; Woodward, Susan L. eds. (2015). *Earth's Landscape: An Encyclopedia of the World's Geographic Features [2 volumes]*. ABC-CLIO. p. 9. ISBN 978-1-61069-446-9.
5. ↑  Goetz, P.W. ed. (1986). *The New Encyclopædia Britannica* **3** (15th ed.). p. 937.
6. ↑  Wilkerson, Christine. "Utah's Great Salt Lake and Ancient Lake Bonneville, PI39 – Utah Geological Survey". Geology.utah.gov. Arquivado dende o orixinal o 15 de agosto de 2010. Consultado o 2010-08-03.
7. ↑  Allred, Ashley; Baxter, Bonnie. "Microbial life in hypersaline environments". Science Education Resource Center at Carleton College. Consultado o 2010-06-17.
8. ↑  Kjeldsen, K.U.; Loy, A.; Jakobsen, T.F.; Thomsen, T.R.; et al. (May 2007). "Diversity of sulfate-reducing bacteria from an extreme hypersaline sediment, Great Salt Lake (Utah)". *FEMS Microbiol. Ecol.* (U.S. National Library of Medicine, National Institutes of Health) **60** (2): 287–298. PMID 17367515. doi:10.1111/j.1574-6941.2007.00288.x.
9. ↑  Shadrin, N.V. (2009). "The Crimean hypersaline lakes: towards development of scientific basis of integrated sustainable management" (PDF). Institute of Biology of the Southern Seas. Arquivado dende o orixinal (PDF) o 20 de febreiro de 2015. Consultado o 2015-02-20.

Véxase tamén
------------

### Outros artigos

* Haloclina
* Halófilo
* Lago salgado

|  |  |
| --- | --- |
| Control de autoridades | 
* Wd: Q2912558
* MAG: 2778367320

 |